Page:Dialogues, Intended to Facilitate the Acquiring of the Bengali Language.djvu/47

 তাহা নহিলে এত দেরি হবে কেন।

ভাল। তাহা পারা যারে বাটীর মঙ্গল কহ।

বাটীর মঙ্গল সকলেই প্রাণে২ কল্যাণ কুশলে আছেন।

ভাল সেই সকলের উপরি।

বটে না সে সমস্তই মঙ্গল তাহাতে ভাবনা নাই।

দেশের আর২ সকলে ভাল আছেন।

দেশের সকলেই ভাল আছেন কেবল বড় ভট্টাচার্য্য কাহিল।

তাঁহার কাহিলী অনেক দিন অবধি আছে।

অনেক দিন অবধি কেমন চিরকাল হইল বল।

বটে তাঁঁহার চিররোগের লক্ষণ হইয়াছে।

এখন চিকিৎসা কেহ করে না।

তিন চারি জন কবিরাজ চিকিৎসা করিতেছে।

তাহারা কেমন কবিরাজ এই সামান্য রোগ ভাল করিতে পারিল না।

কবিরাজ কি করিবে তাহারদের সাধ্য অনুযায়ি শাস্ত্ৰ মত ঔষধ দিতেছে।

তবে ভাল হয় না কেন সে অদৃষ্টাধীন নিয়তঃ কেন বাধ্যতে।

সত্য বুঝি এই পীড়া তাহার সাংঘাতক হইল। চারা কি। দেবতার ইচ্ছা মানুষের হাত কিছু নাই মানুষ কি করিতে পারে। তাহার শক্তি কি। মানুষ একটা ঢেলার মত দেবতা যে দিগে যখন ফেলেন তখন সেই দিগে থাকে বটে। মানুষের সাধ্য কিছুই নাই সমস্তই দৈব।

ভট্টাচার্য্য আমারদের দেশে একটা প্রধান লোক বিদ্যাংশে এবং বিবেচনাতে অতি ভাল লোক তিনি গেলেই আমারদের দেশের ও পাঠ গেল।